Google Workspace er utviklet spesifikt for å beskytte mot trusler knyttet til skybaserte systemer. Googles standarder for ytelse og pålitelighet gjelder for bedrifter, skoler og offentlige institusjoner over hele verden. Vi kan tilby kundene våre unike sikkerhetsfordeler takket være teknologien, størrelsen og fleksibiliteten knyttet til infrastrukturen vår. Vi har et stort nettverk av datasentre basert på spesialutviklede tjenere som kjører våre egne operativsystemer, noe som gir best mulig sikkerhet og ytelse. Fordi Google har kontroll over all maskinvaren, kan vi reagere raskt på trusler som måtte oppstå. Hos Google har vi egne sikkerhetsspesialister som jobber med å beskytte kundenes data – inkludert noen av verdens fremste eksperter på datasikkerhet. Som alle Google-ansatte arbeider dette teamet kontinuerlig med å skape nye muligheter og gjøre fremtiden enda sikrere – ikke bare for Googles milliarder av brukere, men også for bedriftsorganisasjoner. Google har en enestående merittliste for vern av brukerdata. Vi beskytter slike data mot inntrengning både eksternt og internt. I tillegg begrenser og overvåker vi all intern tilgang til brukerdata. Den lille gruppen ansatte som har tilgang, er underlagt strenge autentiseringstiltak, detaljert logging og gjennomsøking av aktiviteter via logganalyser for å oppdage upassende tilgang. Det er denne enestående kombinasjonen av mennesker, teknologi og fleksibilitet som sikrer at dataene dine er trygge hos Google. Finn ut mer i sikkerhetsdokumentet om Google Workspace.